### לט,א

גמרא אמר רב יהודה: עירב ברגליו ביום ראשון - מערב ברגליו בשני, הרמב"ם כתב: עירב ברגליו בראשון צריך לערב ברגליו בשני והוא שילך ויעמוד באותו מקום ויחשוב בלבו שיקנה שם שביתה (הלכות עירובין פ"ח, ה"ט), לכאורה משמע שאם רוצה לערב לצד שני אינו יכול משום שזה יראה כהכנה, ורק להמשיך את העירוב לאותו מקום מותר. אמנם דעת הרשב"א בעבודת הקודש שאף לצד שני מותר, והמשנה ברורה הביא המחלוקת וכתב: אבל לרוח אחרת אינו יכול לערב ברגליו ביום שני דכיון שמקום זה היה אתמול אסור לילך נראה כמכין עתה מיו"ט לשבת וי"א דאף ברוח אחרת יכול לערב ברגליו ליום שני (סי' תטז, סקי"ז). ואם לא עירב כלל כתב המשנה ברורה: וכתבו הפוסקים דאם לא עירב בראשון לא בפת ולא ברגליו אינו יכול לערב בשני אפילו ברגליו דמכיון שמתחלה היה אסור במקום זה לילך מחוץ לתחום נראה כמכין (שם סקט"ז). ולגבי עירוב בפת מבואר בגמרא שצריך לערב באותה פת ושם כתבו כל הראשונים שדוקא לאותו מקום והביאם המשנה ברורה, וכתב בטעם הדבר: ובאותו מקום דוקא דבמקום אחר אי אפשר לערב אף באותה הפת דכיון שעקר הפת ממקומו שלא על מנת להניחו עוד במקום הזה נעקר ממנו שם עירוב והוי כמערב בפת חדשה (שם סקכ"ג), ויש לעיין מדוע במערב ברגליו לא נאמר שכיון שהולך למקום אחר נעקרה שביתתו הראשונה ונחשב שמערב מחדש שאסור לכולי עלמא כנ"ל.

המשנה ברורה בשער הציון כתב לגבי מערב בפת: ואפשר עוד דאפילו ברוח זה, כגון בחמש מאות אמה להלן ממקום הראשון (שם סקי"ד), ויש לעיין מה הספק בזה, ויש לומר שכיון שנוטלה על מנת להחזירה במקום שמשתייך עדיין לשביתה הקודמת, שהרי הוא כולל גם את מקום הנחת העירוב הראשון, נחשב שלא בטל שם עירוב מהפת.

בעצם הדיעה